PATVIRTINTA

Varėnos „Pasakos“ vaikų

lopšelio-darželio direktoriaus

2016-11-03 įsakymu Nr. V-53

**VARĖNOS „PASAKOS“ VAIKŲ LOPŠELIO-DARŽELIO**

**UGDYTINIŲ NEMOKAMO MAITINIMO TVARKA**

1. Ugdytinių nemokamas maitinimas organizuojamas vadovaujantis Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu, patvirtintu Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“.

2. Nemokamas maitinimas organizuojamas tiems ugdytiniams, kuriems savivaldybės socialinės paramos mokiniams skyrimo komisija skiria nemokamą maitinimą ir informuoja apie tai lopšelį-darželį įstatymo nustatyta tvarka ir terminais.

3. Nemokamam maitinimui skirtiems produktams įsigyti skiriamų lėšų dydžius vienai dienai vienam ugdytiniui nustato Savivaldybės administracijos direktorius.

4. Mokinių nemokamas maitinimas poilsio, švenčių dienomis bei vasaros atostogų metu (nuo birželio 1 d. iki rugpjūčio 31 d.) lopšelyje-darželyje neteikiamas.

5. Lopšelio-darželio direktorius atsako už ugdytinių nemokamo maitinimo organizavimą, valstybės ir savivaldybės biudžeto lėšų, skiriamų mokinių nemokamam maitinimui ir įstatymų nustatyta tvarka gautų kitų lėšų, tikslinį panaudojimą.

6. Vadovaudamasis šiuo tvarkos aprašu, direktorius organizuoja mokinių nemokamą maitinimą ir patvirtina mokykloje mokinių nemokamo maitinimo tvarką.

7. Direktorius paskiria atsakingą darbuotoją už nemokamo maitinimo mokykloje organizavimą, duomenų Socialinės paramos šeimai informacinėje sistemoje (toliau – SPIS) registravimą.

8. Gavus informaciją apie pasikeitusias aplinkybes, turinčias įtakos nemokamam maitinimui mokiniams gauti, ar kilus įtarimui, kad pateikta neteisinga informacija arba ji yra nuslėpta, raštu apie tai informuoja savivaldybės administraciją dėl nemokamo maitinimo nutraukimo.

9. Nemokamas maitinimas ugdytiniui pradedamas taikyti kitą dieną nuo sprendimo apie socialinės paramos jam skyrimą gavimo iš Varėnos rajono savivaldybės administracijos socialinės paramos skyriaus.

10. Iki einamojo mėnesio 5 d. už nemokamą maitinimą atsakingas asmuo pateikia Varėnos rajono savivaldybės administracijos Socialinės paramos skyriui užpildyto ugdytinių nemokamo maitinimo registravimo žurnalo už praėjusį mėnesį kopiją, patvirtintą mokyklos direktoriaus parašu ir antspaudu.

11. Vyr. virėja kartu su kasdieniniu meniu Buhalterinės apskaitos skyriui pateikia ir nemokamo maitinimo meniu, patvirtintas direktoriaus.

12. Su tiekėjais atsiskaitoma pagal lopšeliui-darželiui pateiktas sąskaitas-faktūras.

13. Kai teisė į socialinę paramą ugdytiniams nustatoma vadovaujantis Varėnos rajono savivaldybės tarybos 2016 m. birželio 28 d. sprendimu Nr. T-VIII-400 patvirtinto Mokinių nemokamo maitinimo Varėnos rajono savivaldybės mokyklose tvarkos aprašo 6.1.3 ir 6.2 punktais arba kai socialinė parama mokiniui būtina, ir tėvai, globėjai (rūpintojai) nesikreipia dėl nemokamo maitinimo, o lopšelis-darželis pastebi, kad socialinė parama ugdytiniui būtina, ar kyla įtarimų, kad pateikta neteisinga informacija, lopšelio-darželio direktorius raštu apie tai informuoja socialinės paramos skyrių.

14. Ataskaitas ir, jei reikia, kitą informaciją apie ugdytinių nemokamam maitinimui panaudotas valstybės biudžeto lėšas, lopšelis-darželis teisės aktų nustatyta tvarka pateikia savivaldybės administracijai.

15. Tėvai, globėjai (rūpintojai), nuslėpę ar pateikę neteisingus duomenis, reikalingus vaikų nemokamam maitinimui skirti, ir dėl to neteisėtai gavę šią paramą, privalo šią paramą suteikusiai institucijai grąžinti neteisėtai gautos socialinės paramos - nemokamo maitinimo ugdytiniams dydžio pinigines lėšas. Neteisėtai gautos ir negrąžintos nemokamo maitinimo piniginės lėšos išieškomos teisės aktų nustatyta tvarka.

16. Sprendimai dėl paramos ugdytinių nemokamam maitinimui įsigyti gali būti skundžiami Lietuvos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_